pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐ ลงนาม MOU ร่วมกับ สำนักงานตำรวจแห่งชาติ สมาคมธนาคารไทย ดำเนินโครงการระบบรับแจ้งความออนไลน์คดีอาชญากรรมทางเทคโนโลยี
วันจันทร์ที่ 28 กุมภาพันธ์ 2565
สมาคมสถาบันการเงินของรัฐ ลงนาม MOU ร่วมกับ สํานักงานตํารวจแห่งชาติ สมาคมธนาคารไทย ดําเนินโครงการระบบรับแจ้งความออนไลน์คดีอาชญากรรมทางเทคโนโลยี
สงร. พร้อมด้วย สตช. และสมาคมธนาคารไทย ร่วมลงนาม MOU กับ ธ.พาณิชย์ และธนาคารของรัฐ ในการดําเนินโครงการระบบรับแจ้งความออนไลน์คดีอาชญากรรมทางเทคโนโลยี เพื่อร่วมมือกันแก้ไขปัญหาให้กับประชาชนที่ได้รับความเดือดร้อนจากคดีอาชญากรรมทางเทคโนโลยี
วันนี้ (28 กุมภาพันธ์ 2565) นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (สงร.) พร้อมด้วย พลตํารวจเอก สุวัฒน์ แจ้งยอดสุข ผู้บัญชาการตํารวจแห่งชาติ และ นายผยง ศรีวณิช กรรมการผู้จัดการใหญ่ ธนาคารกรุงไทย จํากัด (มหาชน) ในฐานะประธานสมาคมธนาคารไทย ร่วมลงนามบันทึกข้อตกลงความร่วมมือ (MOU) กับธนาคารพาณิชย์ และ ธนาคารของรัฐ ในการดําเนิน “โครงการระบบรับแจ้งความออนไลน์คดีอาชญากรรมทางเทคโนโลยี” เพื่อร่วมมือกันแก้ไขปัญหาให้กับประชาชนที่ได้รับความเดือดร้อนจากคดีอาชญากรรมทางเทคโนโลยี ประสานการปฏิบัติงานระหว่างเจ้าหน้าที่ตํารวจ และเจ้าหน้าที่ธนาคารให้เป็นไปอย่างมีประสิทธิภาพ รวดเร็ว และสอดคล้องกับรูปแบบอาชญากรรมทางเทคโนโลยีในปัจจุบันมากยิ่งขึ้น
นายฉัตรชัย ศิริไล กรรมการผู้จัดการ ธอส. ในฐานะประธานกรรมการ สงร. กล่าวว่า การลงนามในครั้งนี้ เป็นความร่วมมือระหว่าง สํานักงานตํารวจแห่งชาติ กับสถาบันการเงิน ในการช่วยกันป้องกันแก้ไขปัญหาที่เกิดขึ้นจากการก่ออาชญากรรมทางเทคโนโลยีประเภทต่าง ๆ ที่ส่งผลกระทบต่อประชาชน รวมถึงมีส่วนร่วมในการยับยั้งการกระทําความผิดของอาชญากร และสนับสนุน ติดตาม ตรวจสอบเครือข่ายของผู้กระทําความผิดที่อาศัยธนาคารเป็นเครื่องมือในการโอนเงินผ่านระบบบัญชีของธนาคาร เพื่อให้เกิดผลในการจับกุมผู้กระทําความผิดต่อไป ขณะเดียวกันสมาคมสถาบันการเงินของรัฐ และธนาคารสมาชิกทุกแห่ง ยังพร้อมเผยแพร่ข้อมูลที่สร้างความรู้ ความเข้าใจเพื่อให้ประชาชนได้รู้เท่าทันป้องกันการถูกหลอกลวงจากอาชญากร เพื่อให้การทํางานของเจ้าหน้าที่สัมฤทธิ์ผลมากขึ้นด้วย
ทั้งนี้ สมาคมสถาบันการเงินของรัฐ และธนาคารสมาชิก ประกอบด้วย ธนาคารอาคารสงเคราะห์ (ธอส.), ธนาคารออมสิน, ธนาคารเพื่อการเกษตรและสหกรณ์การเกษตร (ธ.ก.ส.), ธนาคารเพื่อการส่งออกและนําเข้าแห่งประเทศไทย (ธสน.), ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และ ธนาคารอิสลามแห่งประเทศไทย (ธอท.) พร้อมร่วมมือกันในครั้งนี้ ซึ่งมีบทบาทหน้าที่สําคัญในการร่วมมือกับรัฐบาลในการพัฒนาทางเศรษฐกิจและสังคม พร้อมทั้งสนับสนุนการพัฒนาด้วยเครื่องมือต่างๆ เพื่อให้เกิดการทํางานให้เป็นไปตามกฎหมายอย่างมีประสิทธิภาพ
รัฐบาลไทย-ข่าวทำเนียบรัฐบาล-ปลัด สธ. เผย โรงพยาบาลสิรินธร กทม. ให้บริการผู้ป่วยโควิดแบบ เจอ แจก จบ ตามแนวทางสธ. ไปแล้วกว่า 800 ราย
วันพฤหัสบดีที่ 24 มีนาคม 2565
ปลัด สธ. เผย โรงพยาบาลสิรินธร กทม. ให้บริการผู้ป่วยโควิดแบบ เจอ แจก จบ ตามแนวทางสธ. ไปแล้วกว่า 800 ราย
ปลัดกระทรวงสาธารณสุข เผย โรงพยาบาลสิรินธร สังกัดกรุงเทพมหานคร ร่วมจัดบริการผู้ป่วยโควิด 19 แบบผู้ป่วยนอก “เจอ แจก จบ” ตามแนวทางกระทรวงสาธารณสุข ตั้งแต่วันที่ 8 มีนาคม 2565 ให้บริการไปแล้ว 853 ราย
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขมีการพัฒนานวัตกรรมในการดูแลผู้ป่วยโรคโควิด 19 ต่อเนื่อง โดยการระบาดระลอกล่าสุด แม้จะพบผู้ติดเชื้อเป็นจํานวนมาก แต่โรคมีความรุนแรงลดลง ผู้ป่วยส่วนใหญ่มีอาการน้อยหรือไม่มีอาการ จึงให้สถานพยาบาลทุกแห่งเพิ่มการรักษาผู้ติดเชื้อโควิด 19 แบบผู้ป่วยนอก หรือ เจอ แจก จบ ซึ่งช่วยให้ผู้ติดเชื้อเข้าสู่ระบบบริการได้เร็วขึ้น และลดภาระงานของเจ้าหน้าที่ ให้สามารถไปดูแลผู้ติดเชื้อที่มีอาการหนักได้ ทั้งนี้ กรุงเทพมหานคร เป็นหน่วยงานหนึ่งที่ร่วมกับกระทรวงสาธารณสุขรับมือสถานการณ์โรคโควิด 19 มาโดยตลอด และเป็นหลักในการดูแลผู้ติดเชื้อในพื้นที่กรุงเทพฯ ที่มีจํานวนมาก
นายแพทย์เกียรติภูมิ กล่าวต่อว่า ได้มีโอกาสนําคณะผู้บริหารไปเยี่ยมให้กําลังใจและติดตามการดําเนินงานของโรงพยาบาลสิรินธร สํานักการแพทย์ กรุงเทพมหานคร พบว่ามีการปรับแนวทางการรักษาให้สอดคล้องกับแนวทางของกระทรวงสาธารณสุข ผู้มีอายุ 15-60 ปี ที่มีผล ATK เป็นบวก หากไม่มีอาการหรือมีอาการเล็กน้อย มีสุขภาพแข็งแรง ไม่มีโรคประจําตัว ไม่มีปัจจัยเสี่ยง จะให้การรักษาแบบผู้ป่วยนอกและแยกกักตัวที่บ้าน หรือ “เจอ แจก จบ” ซึ่งเริ่มตั้งแต่วันที่ 8 - 23 มีนาคม 2565 ให้บริการไปแล้ว 853 ราย แต่หากไม่สะดวกจะส่งรักษาที่ศูนย์พักคอยวัดปากบ่อ บึงหนองบอน วัดสะพาน หรือ Hospitel
ส่วนผู้ที่มีความเสี่ยง เช่น อายุมากกว่า 60 ปีขึ้นไป มีโรคร่วม เป็นเบาหวาน ความดันโลหิตสูง ไตวายเรื้อรัง ปอดอุดกั้นเรื้อรัง จะประเมินระดับความเสี่ยงและให้รับการรักษาในโรงพยาบาล Hospitel HI หรือ CI โดยโรงพยาบาลสิรินธรมีหอผู้ป่วยแยกโรค 1-6 และหอผู้ป่วยเฉพาะกิจ รองรับ พร้อมห้องปฏิบัติการทางอณูชีววิทยา ตั้งแต่วันที่ 1 มกราคม 2565 ถึงปัจจุบัน ดูแลผู้ป่วยโควิด 19 ไปแล้ว 3,657 ราย
******************************************* 24 มีนาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมเปิดงาน Thailand 5G Summit 2022 งานด้านเทคโนโลยี 5G ยิ่งใหญ่ที่สุดครั้งแรกของประเทศ 16 มิ.ย. นี้ ผลักดันไทยสู่ยุคไทยแลนด์ 4.0 เต็มรูปแบบ
วันพุธที่ 15 มิถุนายน 2565
โฆษกรัฐบาลเผย “นายกฯ” เตรียมเปิดงาน Thailand 5G Summit 2022 งานด้านเทคโนโลยี 5G ยิ่งใหญ่ที่สุดครั้งแรกของประเทศ 16 มิ.ย. นี้ ผลักดันไทยสู่ยุคไทยแลนด์ 4.0 เต็มรูปแบบ
โฆษกรัฐบาลเผย “นายกฯ” เตรียมเปิดงาน Thailand 5G Summit 2022 งานด้านเทคโนโลยี 5G ยิ่งใหญ่ที่สุดครั้งแรกของประเทศ 16 มิ.ย. นี้ ผลักดันไทยสู่ยุคไทยแลนด์ 4.0 เต็มรูปแบบ พร้อมก้าวนําสู่ศูนย์กลางภูมิภาคอาเซียนอย่างมั่นคง
วันที่ 15 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเป็นประธานพิธีเปิดงานสัมมนาและนิทรรศการ Thailand 5G Summit 2022 : “The Real 5G Leader of The Region” ในวันพฤหัสบดีที่ 16 มิถุนายน 2565 เวลา 09.00 น. ณ โรงแรมเซ็นทารา แกรนด์ และบางกอกคอนเวนชัน เซ็นเตอร์ เซ็นทรัลเวิลด์ กรุงเทพมหานคร ซึ่งเป็นงานด้านเทคโนโลยี 5G ครั้งใหญ่แห่งแรกในประเทศ โดยกระทรวงดิจิทัลเพื่อเศรษฐกิจและสังคม สํานักงานส่งเสริมเศรษฐกิจดิจิทัล ร่วมกับภาครัฐ ภาคเอกชน และการสนับสนุนขององค์กรเทคโนโลยี 5G ระดับนานาชาติ Global System for Mobile Communications (GSMA) จัดขึ้นเพื่อส่งเสริมสร้างความตระหนักการนําเทคโนโลยี 5G มาประยุกต์ใช้เพิ่มขีดความสามารถการแข่งขันของประเทศ รวมทั้งขับเคลื่อนเศรษฐกิจและสังคมของประเทศสู่เป้าหมายการเป็นศูนย์กลางการลงทุนผู้นําด้านเทคโนโลยีดิจิทัลแห่งภูมิภาคอาเซียน
โฆษกประจําสํานักนายกรัฐมนตรีกล่าวว่า ภายในงานจัดแสดง 3 กิจกรรมหลัก ได้แก่ งานประชุมสัมมนาจากผู้เชี่ยวชาญทั้งไทยและต่างประเทศ นิทรรศการเทคโนโลยีและนวัตกรรม 5G ที่สามารถต่อยอดเชิงพาณิชย์ เช่น 5G Smart Pole การควบคุมดูแลความสงบและความปลอดภัยในเมืองด้วยระบบเสาอัจฉริยะผ่านการส่งข้อมูล 5G และปัญญาประดิษฐ์ช่วยในการวิเคราะห์พร้อมแจ้งเตือนเหตุฉุกเฉินอัตโนมัติ 5G Smart Energy การติดตามและควบคุมระบบการผลิตไฟฟ้าผ่านแผงโซล่าร์เซลล์ 5G AGV ระบบยานพาหนะอัตโนมัติเพิ่มความรวดเร็วและแม่นยําในการส่งวัตถุดิบช่วยลดต้นทุนการทํางาน 5G Surveillance Drone อากาศยานไร้คนขับเพื่อการสํารวจ 5G Preventive Care รถตรวจสุขภาพแบบเคลื่อนที่ และ 5G Home Care ระบบดูแลสุขภาพด้วยการส่งข้อมูลจากบ้านไปโรงพยาบาลแบบออนไลน์ นอกจากนี้ ยังมีกิจกรรมเปิดตัวโครงข่ายพันธมิตร 5G Alliance เพื่อเป็นการสนับสนุนและผลักดันการประยุกต์ใช้เทคโนโลยี 5G ในภาคอุตสาหกรรมของประเทศด้วย
ทั้งนี้ การจัดงาน Thailand 5G Summit 2022 จะเป็นจุดเริ่มต้นในการสร้างเครือข่ายทั้งในและต่างประเทศเพื่อสร้างโอกาสจากเทคโนโลยีและนวัตกรรมในการสร้างสรรค์ความก้าวหน้าให้กับประเทศและก่อให้เกิดประโยชน์กับประชาชนมากที่สุด นอกจากนี้ ยังเป็นการสนับสนุนให้คนไทยเข้าสู่ยุคดิจิทัลอย่างสมบูรณ์ยิ่งขึ้น พร้อมเพิ่มขีดความสามารถในการแข่งขันของประเทศให้แข็งแกร่ง และผลักดันไทยสู่ยุคไทยแลนด์ 4.0 อย่างเต็มรูปแบบ พร้อมก้าวนําสู่ศูนย์กลางภูมิภาคอาเซียนอย่างมั่นคงต่อไป
รัฐบาลไทย-ข่าวทำเนียบรัฐบาล-เปิดธนาคารในห้างสรรพสินค้าในพื้นที่สีแดงเข้ม
วันอาทิตย์ที่ 22 สิงหาคม 2564
เปิดธนาคารในห้างสรรพสินค้าในพื้นที่สีแดงเข้ม
วันเสาร์ที่ 21 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลคงมาตรการป้องกันและควบคุมโควิด-19 ในพื้นที่ควบคุมสูงสุดและเข้มงวด 29 จังหวัดต่อไปจนถึงวันที่ 31 ส.ค.64 โดยอนุญาตให้ธนาคารและสถาบันการเงินในห้างสรรพสินค้าเปิดให้บริการได้ เพื่ออํานวยความสะดวกแก่ประชาชน รวมทั้งเร่งตรวจค้นหาผู้ติดเชื้อโควิด-19 โดยใช้ชุดตรวจเร็ว ATK จัดระบบการนําผู้ป่วยเข้ารักษาแบบแยกกักตัวที่บ้าน ชุมชน หรือโรงพยาบาล และให้เน้นการทํางานจากที่บ้าน หรือ Work From Home อย่างต่อเนื่อง โดยให้พนักงานที่ต้องออกไปปฏิบัติงานทั้งภาครัฐและเอกชนตรวจเชื้อด้วย ATK ทุกสัปดาห์ ตลอดจนเร่งฉีดวัคซีนให้ครอบคลุมกลุ่มเสี่ยง และสนับสนุนให้ประชาชนสามารถตรวจหาเชื้อด้วยตนเองได้อย่างทั่วถึง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อนุทิน” ติดตามความคืบหน้า โครงการก่อสร้างศูนย์แพทย์ฯ วิทยาลัยแพทยศาสตร์ สถาบันพระบรมราชชนก วิทยาเขตอุดรธานี
วันศุกร์ที่ 25 กุมภาพันธ์ 2565
“อนุทิน” ติดตามความคืบหน้า โครงการก่อสร้างศูนย์แพทย์ฯ วิทยาลัยแพทยศาสตร์ สถาบันพระบรมราชชนก วิทยาเขตอุดรธานี
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ จ.อุดรธานี ติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี เพื่อผลิตแพทย์เวชศาสตร์ครอบครัว รวมทั้งเป็น รพ.ขนาด 300 เตียง
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ จ.อุดรธานี ติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี เพื่อผลิตแพทย์เวชศาสตร์ครอบครัว รวมทั้งเป็น รพ.ขนาด300 เตียง รองรับการดูแลสุขภาพประชาชนในพื้นที่ จังหวัดใกล้เคียง และประเทศเพื่อนบ้าน เริ่มก่อสร้างเดือนกรกฎาคมนี้
วันนี้ (25 กุมภาพันธ์ 2565) ณ วัดเกษรศีลคุณ (วัดป่าบ้านตาด) จังหวัดอุดรธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะผู้บริหารกระทรวงสาธารณสุข ลงพื้นที่ติดตามความคืบหน้าโครงการก่อสร้างศูนย์แพทย์เพื่อการจัดการเรียนการสอน วิทยาลัยแพทยศาสตร์ สถาบันพระบรมราชชนกวิทยาเขตอุดรธานี โดยมี นายสยาม ศิริมงคล ผู้ว่าราชการจังหวัดอุดรธานี ศ.ดร.นพ.วิชัย เทียนถาวร อธิการบดีสถาบันพระบรมราชชนก และคณะเจ้าหน้าที่ให้การต้อนรับ
นายอนุทิน กล่าวว่า การลงพื้นที่ในครั้งนี้ เพื่อติดตามความคืบหน้า โครงการก่อสร้างศูนย์แพทย์เพื่อการเรียนการสอน วิทยาลัยแพทยศาสตร์ สถาบันพระบรมราชชนก วิทยาเขตอุดรธานี ซึ่งจะเริ่มก่อสร้างในเดือนกรกฎาคม 2565 นี้ โดยจะเป็นโรงพยาบาลขนาด 300 เตียง ให้บริการดูแล รักษาประชาชนทั้งในพื้นที่ จังหวัดใกล้เคียง และจากประเทศเพื่อนบ้าน เนื่องจากจังหวัดอุดรธานี เป็นศูนย์กลางทางด้านเศรษฐกิจของอนุภูมิภาคลุ่มแม่น้ําโขง 5 ประเทศ ได้แก่ กัมพูชา ลาว เมียนมา เวียดนาม และไทย จึงมีนักธุรกิจ และนักท่องเที่ยว เดินทางเข้ามาในจังหวัดจํานวนมาก ที่สําคัญ ยังเป็นสถานที่จัดการเรียนการสอนของสถาบันพระบรมราชชนก ในการผลิตบัณฑิตแพทย์ในสาขาเวชศาสตร์ครอบครัว รองรับนโยบายหมอครอบครัวของกระทรวงสาธารณสุข ที่ต้องการให้ประชาชนได้รับบริการด้านการแพทย์ที่มีคุณภาพใกล้บ้าน ลดแออัด ลดระยะเวลารอคอย
สําหรับศูนย์แพทย์ฯ แห่งนี้เกิดจากความร่วมมือของหน่วยงานภาครัฐ ภาคเอกชน ประชาชนผู้มีจิตศรัทธาในจังหวัดอุดรธานี และได้รับความเมตตาจาก พระราชภาวนาวชิรากร (หลวงพ่ออินทร์ถวาย สันตุสสโก) วัดป่านาคําน้อยเป็นองค์อุปถัมภ์ในการก่อสร้าง ได้รับการสนับสนุนที่ดินจากกรมธนารักษ์จํานวน500 ไร่ ที่ ตําบลสามพร้าว อําเภอเมืองจังหวัดอุดรธานี โดยในส่วนของโรงพยาบาล จะแล้วเสร็จในปี2568 และศูนย์แพทย์ฯ จะแล้วเสร็จในปี 2575
**************************************** 25 กุมภาพันธ์ 2565
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ ทุกจังหวัด กำชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย
วันพฤหัสบดีที่ 29 กรกฎาคม 2564
มหาดไทยสั่งการผู้ว่าฯ ทุกจังหวัด กําชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย
มหาดไทยสั่งการผู้ว่าฯ ทุกจังหวัด กําชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย ระเบียบที่เกี่ยวข้อง ตอบสนองความต้องการประชาชน
มหาดไทยสั่งการผู้ว่าฯ ทุกจังหวัด กําชับ อปท.-เจ้าหน้าที่ ใช้จ่ายงบประมาณเงินอุดหนุนเฉพาะกิจ เพื่อแก้ปัญหาความเดือดร้อนให้กับประชาชน (เงินเหลือจ่าย) ให้เป็นไปตามกฎหมาย ระเบียบที่เกี่ยวข้อง ตอบสนองความต้องการประชาชน หากพบการกระทําส่อไปในทางไม่สุจริตให้เร่งดําเนินการทั้งทางวินัยและอาญา
วันนี้ (29 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า กระทรวงมหาดไทยโดยกรมส่งเสริมการปกครองท้องถิ่น ได้แจ้งทุกจังหวัดเกี่ยวกับแนวทางการขอรับการสนับสนุนงบประมาณรายจ่ายประจําปีงบประมาณ พ.ศ. 2564 แผนงานยุทธศาสตร์ส่งเสริมการกระจายอํานาจให้แก่องค์กรปกครองส่วนท้องถิ่น งบเงินอุดหนุนเฉพาะกิจ เพื่อนําไปใช้จ่ายในการแก้ไขปัญหาความเดือดร้อนให้กับประชาชน (เงินเหลือจ่าย)
.
นายฉัตรชัย พรหมเลิศ กล่าวว่า เพื่อให้การใช้จ่ายงบประมาณฯ ดังกล่าว เป็นไปด้วยความถูกต้อง เหมาะสม เกิดประโยชน์สูงสุดต่อทางราชการ ตอบสนองความต้องการของประชาชน โดยเฉพาะอย่างยิ่ง พึงระมัดระวังกลุ่มบุคคลที่กระทําการโดยไม่สุจริต แอบอ้างเพื่อแสวงหาประโยชน์ หรือกระทําการอื่นใดซึ่งไม่ชอบด้วยระเบียบกฎหมาย ขาดหลักธรรมาภิบาล จึงได้สั่งการไปยังผู้ว่าราชการจังหวัดทุกจังหวัด แจ้งกําชับให้องค์กรปกครองส่วนท้องถิ่นและเจ้าหน้าที่ที่เกี่ยวข้อง ดําเนินการให้เป็นไปตามกฎหมาย ระเบียบ ข้อบังคับ มติคณะรัฐมนตรี หนังสือสั่งการที่เกี่ยวข้อง และเป็นไปอย่างเปิดเผย โปร่งใส ตรวจสอบได้ เปิดโอกาสให้มีการแข่งขันอย่างเป็นธรรม โดยคํานึงถึงประโยชน์ของทางราชการ การมีส่วนร่วมของประชาชน การแก้ไขปัญหาความเดือดร้อน และตอบสนองต่อความต้องการที่แท้จริงของประชาชนเป็นสําคัญ ทั้งนี้ ในกรณีที่พบข้อมูลเกี่ยวกับการกระทําที่ส่อไปในทางไม่สุจริต หรือมีการแอบอ้างเพื่อแสวงหาประโยชน์จากงบประมาณเงินอุดหนุนเฉพาะกิจ (เงินเหลือจ่าย) ให้รีบดําเนินการทางวินัย และหรือทางอาญากับผู้เกี่ยวข้องอย่างเคร่งครัด พร้อมทั้งรายงานให้กระทรวงมหาดไทยทราบ
รัฐบาลไทย-ข่าวทำเนียบรัฐบาล-ปลัด สธ.กำชับทุกพื้นที่ติดตามสถานการณ์น้ำท่วมใกล้ชิด หลังมรสุมมีกำลังแรงขึ้น
วันอังคารที่ 5 ตุลาคม 2564
ปลัด สธ.กําชับทุกพื้นที่ติดตามสถานการณ์น้ําท่วมใกล้ชิด หลังมรสุมมีกําลังแรงขึ้น
ปลัดกระทรวงสาธารณสุขเผยโรงพยาบาลส่งเสริมสุขภาพตําบลได้รับผลกระทบจากน้ําท่วมเพิ่ม 4 แห่งในพระนครศรีอยุธยา 2 แห่ง ขอนแก่น และสระบุรี จังหวัดละ 1 แห่ง ภาพรวมได้รับผลกระทบ 99 แห่ง ส่วนใหญ่เปิดให้บริการได้ ดูแลประชาชนและผู้ประสบภัยแล้ว 1.17 แสนราย
ปลัดกระทรวงสาธารณสุขเผยโรงพยาบาลส่งเสริมสุขภาพตําบลได้รับผลกระทบจากน้ําท่วมเพิ่ม 4 แห่งในพระนครศรีอยุธยา 2 แห่ง ขอนแก่น และสระบุรี จังหวัดละ 1 แห่ง ภาพรวมได้รับผลกระทบ 99 แห่ง ส่วนใหญ่เปิดให้บริการได้ ดูแลประชาชนและผู้ประสบภัยแล้ว 1.17 แสนราย พร้อมกําชับทุกพื้นที่เฝ้าระวังติดตามสถานการณ์ หลังมรสุมเริ่มมีกําลังแรงขึ้นอีก
วันนี้ (5 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงการติดตามผลกระทบสถานการณ์น้ําท่วมจากพายุ “เตี้ยนหมู่” ว่า ปัจจุบันยังคงมีสถานการณ์น้ําท่วมในพื้นที่ 18 จังหวัด 80 อําเภอ477 ตําบล และ 2,385 หมู่บ้าน รวมได้รับผลกระทบจํานวน 104,491 ครัวเรือน โดย จ.พระนครศรีอยุธยา ได้รับผลกระทบมากที่สุด 22,959 ครัวเรือน ส่วนผู้บาดเจ็บมี 53 ราย เสียชีวิต 30 ราย และสูญหาย 1 ราย ดําเนินการจัดตั้งศูนย์พักพิง 47 ศูนย์ใน 5 จังหวัด ดูแลผู้ประสบภัยแล้วจํานวน 3,173 ราย สําหรับสถานบริการสาธารณสุขได้รับผลกระทบเพิ่มขึ้นอีก 4 แห่ง ได้แก่ โรงพยาบาลส่งเสริมสุขภาพตําบลแคออก อ.บางไทร จ.พระนครศรีอยุธยา,โรงพยาบาลคลองตะเคียน อ.เมือง จ.พระนครศรีอยุธยา, โรงพยาบาลส่งเสริมสุขภาพตําบลละว้า อ.บ้านไผ่ จ.ขอนแก่น และโรงพยาบาลส่งเสริมสุขภาพตําบลเชิงราก อ.เสาไห้ จ.สระบุรี ขณะนี้มีสถานบริการรับผลกระทบรวม 99 แห่ง ส่วนใหญ่ยังเปิดให้บริการได้ 64 แห่ง เปิดบริการบางส่วน 7 แห่ง และปิดบริการ 28 แห่ง โดยส่งผู้ป่วยไปดูแลรักษาต่อยังโรงพยาบาลอื่นแล้ว
สําหรับการดูแลช่วยเหลือประชาชนและผู้ประสบภัย ได้ส่งทีมปฏิบัติการด้านการแพทย์รวม 151 ทีมลงพื้นที่ได้รับผลกระทบ 17 จังหวัด ให้บริการประชาชนแล้ว 117,270 ราย ประกอบด้วย เยี่ยมบ้าน 32,012 ราย แจกยาชุดน้ําท่วม 24,231 ราย ตรวจรักษา 15,839 ราย การให้สุขศึกษา 25,680 ราย ประเมินสุขภาพจิต 19,507 ราย และส่งต่อรักษา 1 ราย ทั้งนี้ การเจ็บป่วยที่พบจากการตรวจรักษา ส่วนใหญ่มีอาการน้ํากัดเท้า 10,392 ราย รองลงมา คือ แพ้ ผื่นคัน 2,954 ราย และอาการระบบทางเดินหายใจ 923 ราย และประเมินพบภาวะเครียดระดับมากขึ้นไป 10 ราย ทั้งหมดได้รับการดูแลตามมาตรฐาน
นายแพทย์เกียรติภูมิกล่าวต่อว่า กรมอุตุนิยมวิทยาคาดการณ์สภาพอากาศในรอบ 24 ชั่วโมง พบว่า มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย เริ่มมีกําลังแรงขึ้น ทําให้ประเทศไทยมีฝนฟ้าคะนองและฝนตกหนักบางแห่งในภาคใต้ จึงขอให้หน่วยงานสาธารณสุขทุกพื้นที่ติดตามเฝ้าระวังสถานการณ์และผลกระทบโรคและภัยสุขภาพที่อาจจะเกิดขึ้นอย่างใกล้ชิด เตรียมอาคารสถานที่และครุภัณฑ์ในพื้นที่ที่มีความเสี่ยงได้รับผลกระทบ และสํารองยา เวชภัณฑ์ และอุปกรณ์ทางการแพทย์ให้เพียงพอต่อการให้บริการ รวมถึงจัดสถานที่สํารองหรือจัดตั้งโรงพยาบาลสนามเมื่อจําเป็น
*********************************** 5 ตุลาคม 2564
รัฐบาลไทย-ข่าวทำเนียบรัฐบาล-โฆษกรัฐบาลย้อน "เพื่อไทย" เผื่อใจไว้หน้าแตกด้วย อาจถูกนายกฯ น็อคกลางสภาฯ เสียเอง แจงใช้เวทีซักฟอกชี้แจงประชาชนให้เข้าใจถึงสิ่งที่ถูกบิดเบือนมาตลอด เย้ยฝ่ายค้านฉายหนังตัวอย่างซ้ำแล้วซ้ำเล่า จนคนดูจับไต๋ได้หมดแล้ว
วันอาทิตย์ที่ 10 เมษายน 2565
โฆษกรัฐบาลย้อน "เพื่อไทย" เผื่อใจไว้หน้าแตกด้วย อาจถูกนายกฯ น็อคกลางสภาฯ เสียเอง แจงใช้เวทีซักฟอกชี้แจงประชาชนให้เข้าใจถึงสิ่งที่ถูกบิดเบือนมาตลอด เย้ยฝ่ายค้านฉายหนังตัวอย่างซ้ําแล้วซ้ําเล่า จนคนดูจับไต๋ได้หมดแล้ว
โฆษกรัฐบาลย้อน "เพื่อไทย" เผื่อใจไว้หน้าแตกด้วย อาจถูกนายกฯ น็อคกลางสภาฯ เสียเอง แจงใช้เวทีซักฟอกชี้แจงประชาชนให้เข้าใจถึงสิ่งที่ถูกบิดเบือนมาตลอด เย้ยฝ่ายค้านฉายหนังตัวอย่างซ้ําแล้วซ้ําเล่า จนคนดูจับไต๋ได้หมดแล้ว
วันที่ (10 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่แกนนําพรรคเพื่อไทยหลายคนออกระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม บริหารประเทศต่อไปไม่ได้แล้วพรรคเพื่อไทยพร้อมล้ม พล.อ.ประยุทธ์ ในการอภิปรายในสภาว่า ไม่ใช่เรื่องน่าตกใจอะไร เพราะพรรคเพื่อไทยพูดโหมโรงแบบนี้มาไม่รู้กี่ครั้งแล้ว เพียงแต่สลับหน้ากันพูด ใครที่คิดว่ากําลังจะถูกประชาชนลืมก็รีบออกมาพูดบ้างก็เท่านั้น ก่อนที่จะกลายเป็นส.ส.ที่ชาวบ้านเขาลืม แต่เมื่อถึงเวลาจริง ๆ ก็ขอให้ทําได้จริงอย่างที่ปากพูดด้วย ไม่ใช่โม้เพื่อหวังชิงพื้นที่สื่อรายวันเท่านั้น อย่างไรก็ตาม ยืนยันว่ารัฐบาลไม่ได้กังวลอะไร เพราะไม่ได้ทําอะไรผิด ตรงข้าม รัฐบาลจะใช้โอกาสนี้ชี้แจงให้ประชาชนเข้าใจถึงสิ่งที่ถูกบิดเบือนมาตลอดด้วย
"ฝ่ายค้านอย่าเอาแต่ฉายหนังตัวอย่างซ้ําแล้วซ้ําเล่า เพราะคนดูเขาจับไต๋ได้หมดแล้ว อย่าอภิปรายแบบน้ําท่วมทุ่ง ผักบุ้งโหรงเหรง ประชาชนฟังแล้วนอกจากจะไม่ได้อะไร ยังน่าเบื่ออีกต่างหาก ดีไม่ดี ที่โม้ว่าจะล้มท่านนายกฯ ไป ๆ มา ๆ จะถูกท่านนายกฯ น็อคกลางสภาฯ เอาเสียเอง ดังนั้น เผื่อใจไว้หน้าแตกด้วยก็ดี ถึงเวลาจะได้ไม่ขายขี้หน้ามากนัก" นายธนกร กล่าว
.......................
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ลงพื้นที่ติดตามการให้บริการ และตรวจวัดค่าระดับเสียงการเดินรถไฟฟ้าชานเมือง (สายสีแดง) ช่วงบางซื่อ - รังสิต
วันพุธที่ 15 กันยายน 2564
กรมการขนส่งทางราง กระทรวงคมนาคม ลงพื้นที่ติดตามการให้บริการ และตรวจวัดค่าระดับเสียงการเดินรถไฟฟ้าชานเมือง (สายสีแดง) ช่วงบางซื่อ - รังสิต
ด้วยเครื่องมือตรวจวัดบริเวณนอกขบวนรถไฟฟ้าขณะวิ่ง และบริเวณบ้านประชาชนผู้ร้องเรียน เพื่อหาวิธีลดผลกระทบจากเสียงที่เกิดขึ้น
กรมการขนส่งทางราง กระทรวงคมนาคม ได้ลงพื้นที่ติดตามการให้บริการเดินรถไฟชานเมือง (สายสีแดง) ช่วงบางซื่อ - รังสิต นําโดย ผู้อํานวยการกองมาตรฐานความปลอดภัยและบํารุงทาง พร้อมเจ้าหน้าที่กรมการขนส่งทางราง ผู้แทนการรถไฟแห่งประเทศไทย (รฟท.) และผู้แทนบริษัท รถไฟฟ้า ร.ฟ.ท. จํากัด ร่วมลงพื้นที่และสังเกตการณ์ โดยมีการวัดค่าระดับเสียงการเดินรถไฟฟ้าชานเมือง (สายสีแดง) ช่วงบางซื่อ - รังสิต ด้วยเครื่องมือตรวจวัดบริเวณนอกขบวนรถไฟฟ้าขณะวิ่ง และบริเวณบ้านประชาชนผู้ร้องเรียน เพื่อหาวิธีลดผลกระทบจากเสียงที่เกิดขึ้น นอกจากนี้ยังพบปัญหาการชํารุดของเครื่องนับเพลา (Axle counter) จากการถูกโจรกรรมสายไฟ ประแจขัดข้องไม่สามารถใช้งานได้ รวมถึงปัญหาจากการมีผู้บุกรุกเข้ามาในเขตระบบราง เป็นต้น จากการหารือร่วมกันระหว่าง ขร. และ รฟฟท. ได้ดังนี้
1. รฟท. พิจารณาดําเนินการติดตั้งกําแพงกันเสียงบริเวณที่มีชุมชน หรือที่พักอาศัยใกล้เขตทางรถไฟ เพื่อลดผลกระทบทางเสียงให้กับประชาชน และทําการตรวจวัดเสียงในปัจจุบันบริเวณพื้นที่อ่อนไหวต่อการได้รับผลกระทบ เพื่อวางแผนในการแก้ไขปัญหาต่อไป
2. รฟท. พิจารณาดําเนินการปิดทางลักผ่าน/ติดตั้งรั้วกั้น/ติดตั้งกล้อง CCTV เพิ่มเติม/เพิ่มเจ้าหน้าที่รักษาความปลอดภัย/ยกเลิกการจอดรถบริเวณพื้นที่ Connection trackเพื่อป้องกันผู้บุกรุกเข้ามาในเขตการเดินรถ ซึ่งมีความเสี่ยงอันตรายต่อการเดินรถ
3. รฟท. และ รฟฟท. ดําเนินการตรวจสอบสายไฟที่โดนโจรกรรม เพื่อลดผลกระทบจากการที่มีอุปกรณ์ชํารุดเสียหาย
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงานที่เกี่ยวข้องรับไปดําเนินการต่อไป และแจ้งผู้ร้องเรียนทราบผลการดําเนินงานในเบื้องต้นด้วย
รัฐบาลไทย-ข่าวทำเนียบรัฐบาล-ครม. ลด VAT ให้ผู้ประกอบการ Data Center ในไทย ส่งเสริมการลงทุนในกิจการศูนย์ข้อมูล (Data Cntre) ดึงดูดการลงทุนศูนย์ข้อมูลขนาดใหญ่ ส่งเสริมไทยเป็นศูนย์กลางดิจิทัลของภูมิภาค
วันอังคารที่ 28 มิถุนายน 2565
ครม. ลด VAT ให้ผู้ประกอบการ Data Center ในไทย ส่งเสริมการลงทุนในกิจการศูนย์ข้อมูล (Data Cntre) ดึงดูดการลงทุนศูนย์ข้อมูลขนาดใหญ่ ส่งเสริมไทยเป็นศูนย์กลางดิจิทัลของภูมิภาค
ครม. ลด VAT ให้ผู้ประกอบการ Data Center ในไทย ส่งเสริมการลงทุนในกิจการศูนย์ข้อมูล (Data Cntre) ดึงดูดการลงทุนศูนย์ข้อมูลขนาดใหญ่ ส่งเสริมไทยเป็นศูนย์กลางดิจิทัลของภูมิภาค
วันที่ 28 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรี อนุมัติหลักการ ร่าง พ.ร.ฎ. ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ ..) พ.ศ. .... มาตรการภาษีเพื่อส่งเสริมการลงทุนในกิจการศูนย์ข้อมูล (Data Centre) เพื่อสนับสนุนให้ไทยเป็นศูนย์กลางดิจิทัล ของภูมิภาค (Regional Digital Hub) ตามนโยบายของรัฐบาล และสอดคล้องกับมติศูนย์บริหารสถานการณ์เศรษฐกิจ (ศบศ.)
ร่าง พ.ร.ฎ. ดังกล่าว มีสาระสําคัญ ยกเว้นภาษีมูลค่าเพิ่ม (VAT) จากเดิมที่ต้องเสียภาษีอัตราร้อยละ 7 สําหรับผู้ให้ประกอบกิจการศูนย์ข้อมูล (Data Center) เพื่อการให้บริการพื้นที่เก็บข้อมูลอิเล็กทรอนิกส์ผ่านเครือข่ายอินเทอร์เน็ต บริการเช่าพื้นที่ เซิร์ฟเวอร์และอุปกรณ์ที่เกี่ยวข้องเพื่อใช้ในการจัดเก็บ ประมวลผล และเชื่อมต่อข้อมูลทางอิเล็กทรอนิกส์ผ่านทางเครือข่ายอินเทอร์เน็ต
ทั้งนี้ ประโยชน์ที่คาดว่าจะได้รับจะมีการลงทุนในกิจการ (data center และกิจการที่เกี่ยวเนื่อง เช่น Cloud Computing ในประเทศไทยเพิ่มขึ้นโดยเฉพาะในระดับ (Hyperscale Data Center) ส่งเสริมประเทศไทยจะเป็นศูนย์กลางดิจิทัลของภูมิภาค (Regional Digital Hub) และเพิ่มรายได้ภาษีเงินได้นิติบุคคลจากผลประกอบการผู้ประกอบกิจการ Data Center ในประเทศเพิ่มขึ้นตามการเติบโตของกิจการซึ่งช่วยชดเชยการสูญเสียรายได้จากภาษีมูลค่าเพิ่มได้ด้วย
โดยผู้ได้รับสิทธิประโยชน์ ได้แก่ ผู้ประกอบกิจการ data center ในประเทศไทย โดยต้องมีคุณสมบัติและปฏิบัติตาม หลักเกณฑ์ วิธีการ และเงื่อนไขครบถ้วนตามที่ อธิบดีกรมสรรพากรประกาศกําหนด และแจ้งความประสงค์เพื่อขอใช้สิทธิต่ออธิบดีฯ ภายใน 5 ปี นับแต่วันที่ พ.ร.ฎ. นี้มีผลใช้บังคับ โดยจะได้รับสิทธิยกเว้นภาษีมูลค่าเพิ่ม ตั้งแต่วันที่ได้รับหนังสือแจ้งผลการพิจารณาคุณสมบัติจากกรมสรรพากร แล้ว
รัฐบาลไทย-ข่าวทำเนียบรัฐบาล-พม. จับมือประธานรัฐสภา เร่งช่วยกลุ่มเปราะบางเดือดร้อนจากน้ำท่วมชุมชนริมชายฝั่งย่านบางปูใหม่ จ.สมุทรปราการ
วันพุธที่ 17 สิงหาคม 2565
พม. จับมือประธานรัฐสภา เร่งช่วยกลุ่มเปราะบางเดือดร้อนจากน้ําท่วมชุมชนริมชายฝั่งย่านบางปูใหม่ จ.สมุทรปราการ
พม. จับมือประธานรัฐสภา เร่งช่วยกลุ่มเปราะบางเดือดร้อนจากน้ําท่วมชุมชนริมชายฝั่งย่านบางปูใหม่ จ.สมุทรปราการ
เมื่อวันที่ 16 ส.ค. 65เวลา 17.00 น. นายชวน หลีกภัย ประธานรัฐสภา พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ลงพื้นที่จังหวัดสมุทรปราการเพื่อเยี่ยมบ้านให้กําลังใจและช่วยเหลือผู้ประสบภัยน้ําท่วมในพื้นที่ชุมชนวัดศรีจันทร์ประดิษฐ์ ตําบลบางปูใหม่ อําเภอเมืองสมุทรปราการ หลังประตูระบายน้ําของชุมชนขัดข้องไม่สามารถปิดระบายน้ําได้ ทําให้น้ําทะเลที่กําลังหนุนสูงไหลเข้าท่วมบ้านเรือนในชุมชน ทั้งนี้ มีคณะผู้บริหารกระทรวง พม. นายชัยพจน์ จรูญพงศ์ รองผู้ว่าราชการจังหวัดสมุทรปราการ และผู้แทนหน่วยงานที่เกี่ยวข้อง ร่วมลงพื้นที่ช่วยเหลือ
นางพัชรี กล่าวว่า นายชวน หลีกภัย ประธานรัฐสภา พร้อมด้วยหน่วยงานสังกัดกระทรวง พม. และหน่วยงานที่เกี่ยวข้องในพื้นที่ มีความห่วงใยพี่น้องประชาชนในชุมชนวัดศรีจันทร์ประดิษฐ์ โดยเฉพาะกลุ่มเปราะบางทั้งเด็ก ผู้สูงอายุ และคนพิการ รวมทั้งผู้ป่วยติดเตียง ที่ได้รับผลกระทบจากเหตุการณ์น้ําท่วมครั้งนี้ ซึ่งขณะนี้ ระดับน้ําในชุมชนได้กลับเข้าสู่ภาวะปกติแล้ว แต่ยังมีความเสียหายของบ้านเรือนที่ถูกน้ําท่วม โดยวันนี้ ได้ลงพื้นที่ร่วมกัน เพื่อเยี่ยมให้กําลังใจพี่น้องประชาชน และเร่งช่วยเหลือบรรเทาความเดือดร้อน อาทิ มอบถุงยังชีพให้ครัวเรือนกลุ่มเปราะบาง จํานวน 30 ครอบครัว และมอบเงินสงเคราะห์ครอบครัวผู้มีรายได้น้อย จํานวน 10 ครอบครัว อีกทั้งมีการวางแผนสําหรับซ่อมแซมบ้านที่ได้รับความเสียหาย และแนวทางพัฒนาคุณภาพชีวิตกลุ่มเปราะบางในระยะยาว โดยใช้ฐานข้อมูลสําคัญจากระบบการพัฒนาคนแบบชี้เป้า หรือ TPMAP ควบคู่กับสมุดพกครอบครัว ซึ่งกระทรวง พม. จะร่วมดูแลคุณภาพชีวิตให้ครบ 5 มิติ ทั้งมิติรายได้ สุขภาพ การศึกษา ความเป็นอยู่ และการเข้าถึงบริการของรัฐ โดยไม่ทิ้งใครไว้ข้างหลัง เพื่อพัฒนาคุณภาพชีวิตครัวเรือนเปราะบางอย่างยั่งยืน
นางพัชรี กล่าวเพิ่มเติมว่า กระทรวง พม. พร้อมให้ความดูแลประชาชนทุกกลุ่มเป้าหมาย โดยเฉพาะกลุ่มเปราะบาง เนื่องจากอยู่ในภาวะยากลําบาก ต้องอาศัยการพึ่งพิงจากครอบครัว ทั้งนี้ สามารถขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์จังหวัดทุกจังหวัด และศูนย์ช่วยเหลือสังคมตําบลทุกตําบล รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-เร่งโอนเงินประกันรายได้ชาวนาเพิ่มเติมกว่า 7.6 หมื่นล้าน 9 ธ.ค. นี้ ช่วยเหลือพี่น้องเกษตรกรต่อเนื่อง
วันพุธที่ 1 ธันวาคม 2564
เร่งโอนเงินประกันรายได้ชาวนาเพิ่มเติมกว่า 7.6 หมื่นล้าน 9 ธ.ค. นี้ ช่วยเหลือพี่น้องเกษตรกรต่อเนื่อง
.....
นายธนกร วังบุญคงชนะ โฆษกรัฐบาล เผยความคืบหน้าการดําเนินการของธนาคารเพื่อการเกษตรและสหกรณ์การเกษตร (ธ.ก.ส.) หลังจากที่ ครม. ได้อนุมัติวงเงินโครงการประกันรายได้เกษตรกรผู้ปลูกข้าว ปี 2564/65 เพิ่มเติม จํานวน 76,080.95 ล้านบาท โดยขณะนี้อยู่ระหว่างการพิจารณาตรวจสอบข้อมูลเกษตรกรที่ได้รับสิทธิ์ และจะโอนเงินเข้าบัญชีในช่วงวันที่ 9 - 14 ธ.ค. 64
.
เพื่อช่วยเหลือพี่น้องเกษตรกรในช่วงที่ราคาพืชผลตกต่ําให้มีรายได้ที่เหมาะสม สามารถเลี้ยงชีพตนเองและครอบครัวได้ และคาดว่าหลังจากนี้ราคาข้าวจะมีแนวโน้มปรับตัวดีขึ้น ซึ่งเป็นผลดีต่อเกษตรกรที่จะขายข้าวได้ในราคาสูงขึ้น และลดภาระงบประมาณของรัฐในอนาคตอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.ยืนยันการใช้ “กัญชา” เพื่อทางการแพทย์เท่านั้น ช่วยดูแลควบคุมอาการได้หลายโรค มีมาตรฐานการใช้เพื่อความปลอดภัย
วันศุกร์ที่ 8 กรกฎาคม 2565
สธ.ยืนยันการใช้ “กัญชา” เพื่อทางการแพทย์เท่านั้น ช่วยดูแลควบคุมอาการได้หลายโรค มีมาตรฐานการใช้เพื่อความปลอดภัย
โฆษกกระทรวงสาธารณสุข เผยข้อมูลการใช้ “กัญชา” ในทางการแพทย์และสุขภาพ มีข้อมูลชัดเจนว่าได้ประโยชน์ในการดูแลรักษาผู้ป่วยที่มีภาวะคลื่นไส้อาเจียนจากเคมีบําบัด โรคลมชักรักษายาก กล้ามเนื้อหดเกร็ง ปลอกประสาทเสื่อมแข็ง ช่วยเพิ่มคุณภาพชีวิต
โฆษกกระทรวงสาธารณสุข เผยข้อมูลการใช้ “กัญชา” ในทางการแพทย์และสุขภาพ มีข้อมูลชัดเจนว่าได้ประโยชน์ในการดูแลรักษาผู้ป่วยที่มีภาวะคลื่นไส้อาเจียนจากเคมีบําบัด โรคลมชักรักษายาก กล้ามเนื้อหดเกร็ง ปลอกประสาทเสื่อมแข็ง ช่วยเพิ่มคุณภาพชีวิต และอยู่ระหว่างศึกษาการใช้ดูแลผู้ป่วยมะเร็ง โดยสั่งจ่ายผ่านบุคลากรทางการแพทย์ที่ได้รับการอบรมและมีแนวทางการใช้ที่เป็นมาตรฐาน เพื่อความปลอดภัยของผู้ป่วย
วันนี้ (8 กรกฎาคม 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวว่า นโยบายกัญชาของกระทรวงสาธารณสุข เป็นการใช้เพื่อประโยชน์ทางการแพทย์และสุขภาพเท่านั้น กระทรวงสาธารณสุขไม่ได้สนับสนุนการใช้เพื่อเสพ สูบ หรือสันทนาการ ซึ่งเป็นอันตรายต่อสุขภาพและความปลอดภัย โดยมีการออกข้อกฎหมายต่าง ๆ เพื่อเฝ้าระวังและป้องกันการนําไปใช้ในทางที่ผิด หรือป้องกันการเข้าถึงในกลุ่มเสี่ยง เช่น เด็กและเยาวชน สตรีมีครรภ์และให้นมบุตร ซึ่งสถาบันกัญชาทางการแพทย์ สํานักงานปลัดกระทรวงสาธารณสุข มีข้อมูลชัดเจนว่า กัญชาและสารสกัดจากกัญชามีประโยชน์ สามารถนํามาใช้ในการดูแลสุขภาพ บําบัดรักษา บรรเทาอาการของผู้ป่วยได้จริง โดยต้องอยู่ภายใต้การดูแลของแพทย์หรือแพทย์แผนไทยในสถานพยาบาลที่ได้รับอนุญาตให้เปิดคลินิกกัญชาทางการแพทย์ จึงไม่มีผลกระทบที่เป็นอันตราย
ทั้งนี้ การใช้กัญชาทางการแพทย์แบ่งเป็น 3 กลุ่ม คือ กลุ่มที่มีประโยชน์ในการดูแลผู้ป่วยชัดเจน ได้แก่การดูแลภาวะคลื่นไส้อาเจียนจากการรับเคมีบําบัด, โรคลมชักที่รักษายากและโรคลมชักที่ดื้อต่อการรักษา,ภาวะกล้ามเนื้อหดเกร็ง ผู้ป่วยโรคปลอกประสาทเสื่อมแข็ง, ภาวะปวดประสาท ภาวะเบื่ออาหารในผู้ป่วยเอดส์ที่มีน้ําหนักตัวน้อย รวมถึงเพิ่มคุณภาพชีวิตในผู้ป่วยที่ได้รับการดูแลแบบประคับประคอง ส่วนกลุ่มที่ผลิตภัณฑ์กัญชาทางการแพทย์น่าจะได้ประโยชน์ หรือใช้ในลักษณะของการควบคุมอาการ มี 4 โรค ได้แก่ โรคพาร์กินสัน โรคอัลไซเมอร์ โรควิตกกังวลทั่วไป และโรคปลอกประสาทอักเสบ สําหรับกลุ่มที่อาจจะมีประโยชน์ในอนาคต คือการใช้ดูแลรักษาผู้ป่วยมะเร็ง ซึ่งอยู่ในขั้นตอนของการศึกษาวิจัยเพื่อให้มีข้อมูลที่ชัดเจนมากขึ้น
“การใช้กัญชาทางการแพทย์ในการดูแลรักษาผู้ป่วย บุคลากรทางการแพทย์จะต้องผ่านการอบรมและได้รับใบอนุญาตในการจ่ายยากัญชา โดยกรมการแพทย์ได้ออกคําแนะนําการใช้กัญชาทางการแพทย์ ซึ่งมีการปรับปรุงข้อมูลให้ทันต่อสถานการณ์อยู่เสมอ โดยล่าสุดเป็นฉบับที่ 4 เพื่อเป็นแนวทางมาตรฐานในการใช้กัญชาดูแลผู้ป่วยอย่างเหมาะสมและเกิดประโยชน์มากที่สุด” นพ.รุ่งเรืองกล่าว
************************************** 8 กรกฎาคม 2565
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาส “วันอิฎิ้ลฟิตริ ประจำปีฮิจเราะห์ศักราช 1443”
วันอาทิตย์ที่ 1 พฤษภาคม 2565
คํากล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันอิฎิ้ลฟิตริ ประจําปีฮิจเราะห์ศักราช 1443”
คํากล่าว พลเอก ประยุทธ์ จันทร์โอชา  นายกรัฐมนตรี เนื่องในโอกาส “วันอิฎิ้ลฟิตริ ประจําปีฮิจเราะห์ศักราช 1443”
พี่น้องมุสลิมที่รักทุกท่าน
ในโอกาสวันอีฎิ้ลฟิตริ ประจําปีฮิจเราะห์ศักราช 1443 ซึ่งเป็นวันสําคัญทางศาสนาอิสลาม ผมขอส่งความรัก ความระลึกถึง และความปรารถนาดีมายังพี่น้องชาวมุสลิมทุกท่านทั้งที่พํานักอยู่ในประเทศและต่างประเทศ และผมขอแสดงความยินดีเป็นอย่างยิ่ง ที่ท่านได้ปฏิบัติศาสนากิจถือศีลอดตลอดช่วงเดือนรอมฎอนอย่างสมบูรณ์ แสดงให้เห็นเป็นที่ประจักษ์ถึงความมุ่งมั่น เสียสละ และอดทนของพี่น้องมุสลิมทุกคน และยังแสดงถึงความช่วยเหลือเกื้อกูลและการส่งกําลังใจระหว่างกัน นับเป็นการปฏิบัติศาสนากิจตามบทบัญญัติของศาสนาอิสลามด้วยความศรัทธายิ่ง เป็นรอมฎอนแห่งความรักและสันติสุขอย่างแท้จริง
ในโอกาสนี้ ผมขอความสันติสุขจงประสบแด่ท่าน และขออานุภาพแห่งองค์เอกอัลลอฮฺที่พี่น้องมุสลิมเคารพนับถือ ได้โปรดประทานความเมตตา ความสุขสวัสดี ความเจริญ และมีกําลังกาย กําลังใจ รวมทั้งจิตวิญญาณที่เข้มแข็ง เป็นสัตบุรุษที่เพียบพร้อมด้วยคุณงามความดี ดํารงตนเป็นคนดีของสังคมและมีจิตสาธารณะ พร้อมที่จะเป็นกําลังสําคัญในการสรรค์สร้างให้ประเทศชาติเจริญก้าวหน้าและมั่นคงสืบไป
ขอบคุณครับ
รัฐบาลไทย-ข่าวทำเนียบรัฐบาล-รมว.สุชาติ ย้ำบทบาทไทยบนเวทีไอแอลโอ สมัยที่ 110 มุ่งจ้างงานคุณภาพ ดูแลสิทธิแรงงาน ฟื้นเศรษฐกิจหลังโควิด
วันพฤหัสบดีที่ 9 มิถุนายน 2565
รมว.สุชาติ ย้ําบทบาทไทยบนเวทีไอแอลโอ สมัยที่ 110 มุ่งจ้างงานคุณภาพ ดูแลสิทธิแรงงาน ฟื้นเศรษฐกิจหลังโควิด
....
เมื่อวันที่ 9 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน กล่าวถ้อยแถลงในการประชุมใหญ่ประจําปีองค์การแรงงานระหว่างประเทศ สมัยที่ 110 ณ นครเจนีวา สมาพันธรัฐสวิสโดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน ผู้แทนฝ่ายรัฐบาล รวมทั้งผู้แทนฝ่ายนายจ้าง และผู้แทนฝ่ายลูกจ้าง เข้าร่วมด้วย
นายสุชาติ กล่าวว่า ผมขอแสดงความยินดีกับ ILO ในการจัดการประชุมในครั้งนี้ที่เป็นสัญญาณที่ดีซึ่งแสดงให้เห็นถึงการฟื้นฟู ที่สําคัญขอขอบคุณ คุณกาย ไรเดอร์ ซึ่งเป็นผู้นําที่ได้ทุ่มเทในระหว่างการดํารงตําแหน่ง ก่อนสถานการณ์โควิด ประเทศที่พัฒนาน้อยที่สุด Least Development Countries (LDC) ประสบกับความท้าทายในหลาย ๆ ด้าน ปัจจุบัน การบรรลุเป้าหมายการพัฒนาที่ยั่งยืน SDGs ยิ่งมีความยากลําบากมากขึ้น ประเทศไทยเป็นพันธมิตรและมีความร่วมมือกับประเทศอาเซียน รวมถึงภูมิภาคเอเชีย และแอฟริกา โดยเฉพาะด้านการประกันสังคม การพัฒนาทักษะอาชีพ และระบบมาตรฐานฝีมือแรงงาน ประเทศไทยขอสนับสนุนและแสดงความชื่นชมต่อความพยายามของผู้อํานวยการใหญ่ที่ให้ความสําคัญกับประเด็นของ LDC และบรรจุลงในวาระสําคัญผลกระทบของโควิด – 19 ทําให้เราต้องมีความยืดหยุ่น
นายสุชาติ กล่าวต่อว่า ประเทศไทยในฐานะสมาชิกร่วมก่อตั้ง ILO มีพันธกิจในการส่งเสริมความยุติธรรมทางสังคม การจ้างงานอย่างมีผลิตภาพ และงานที่มีคุณค่าสําหรับทุกคน และรักษาการเติบโตของเศรษฐกิจที่ครอบคลุมและยั่งยืน
โอกาสนี้ รมว.แรงงาน ได้ยกตัวอย่างการดําเนินการที่ดีของประเทศไทยในช่วงโควิด – 19 ที่ผ่านมา ได้แก่ มาตรการร่วมกันระหว่างกระทรวงแรงงานและกระทรวงสาธารณสุขเพื่อรับมือกับวิกฤตโควิด – 19 ในสถานที่ทํางาน โดยสามารถกระจายวัคซีนได้รวดเร็วขึ้น และเข้าถึงแรงงานทุกสัญชาติ เป็นผลให้แรงงานจํานวน 4 ล้านคนได้รับวัคซีนจากกระทรวงแรงงาน นอกจากนี้ ยังกล่าวถึงมาตรการรักษาการจ้างงานสําหรับ SMEs สามารถที่จะสนับสนุนธุรกิจขนาดเล็กจํานวน 4 แสนแห่ง และรักษาการจ้างงานให้กับแรงงาน 5 ล้านคน รวมถึงสร้างงานใหม่อีกกว่า 6 หมื่นตําแหน่ง ที่สําคัญโครงการ Factory Sandbox ซึ่งพัฒนาขึ้นเพื่อรับมือกับผลกระทบของโควิด โดยสร้างสมดุลระหว่างเศรษฐกิจและการสาธารณสุข ลูกจ้างในภาคการผลิตได้รับการคุ้มครองการจ้างงานและรายได้ ผ่านการตรวจ ฉีดวัคซีน และการแยกกักตัว โดยโครงการได้ให้การสนับสนุนสถานประกอบการ ป้องกันสุขภาพให้กับลูกจ้าง และทําให้ประเทศสามารถรักษาการจ้างงานได้มากกว่า 4 แสนตําแหน่ง และสร้างมูลค่าในการส่งออกสูงสุดในรอบ 30 ปี นอกจากนี้ ประเทศไทยยังให้ความสําคัญกับการส่งเสริมการฝึกงานที่มีคุณภาพ ซึ่งเป็นปัจจัยสําคัญสําหรับการจ้างงานที่มีผลิตภาพและเต็มที่ ดังนั้นประเทศไทยจึงสนับสนุนการกําหนดมาตรฐานแรงงานใหม่ เรื่องการฝึกงาน
"ผมขอยืนยันความมุ่งมั่นของประเทศไทยในการร่วมมือกับ ILO และประชาคมระหว่างประเทศ เพื่อมุ่งไปสู่การฟื้นฟูหลังโควิด-19 โดยเราคาดหวังที่จะสร้างอนาคตที่มีการจ้างงานอย่างมีผลิตภาพ และงานที่มีคุณค่า โดยไม่ทิ้งใครไว้เบื้องหลัง"นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-โครงการยกระดับตลาดผลไม้ภาคตะวันออก
วันจันทร์ที่ 2 พฤษภาคม 2565
โครงการยกระดับตลาดผลไม้ภาคตะวันออก
วันจันทร์ที่ 2 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมเกษตรกรและผู้ประกอบการผลไม้ไทยอย่างต่อเนื่อง โดยดําเนินโครงการยกระดับตลาดผลไม้ภาคตะวันออกให้เป็นศูนย์ผลไม้เมืองร้อนแห่งเอเชีย เช่น พัฒนาทักษะผู้ประกอบการและเกษตรกรให้สามารถจําหน่ายสินค้าแก่ผู้บริโภคภายในประเทศผ่านระบบออนไลน์ทางเฟซบุ๊กแฟนเพจ “สุดยอดผลไม้ภาคตะวันออก” และเพิ่มตลาดส่งออกด้วยกิจกรรมจับคู่เจรจาธุรกิจออนไลน์กับประเทศกัมพูชา จีน และสวิตเซอร์แลนด์ โดยที่ผ่านมาเกษตรกรไทยปลูกผลไม้ 57 ชนิด แต่การส่งออกส่วนใหญ่อยู่ที่ 3 ชนิด คือ ทุเรียน ลําไย และมังคุด ร้อยละ 80 ส่งไปยังจีนและเวียดนาม โครงการนี้จะช่วยเพิ่มโอกาสในการหาคู่ค้ารายใหม่ทั้งในและต่างประเทศ และลดความเสี่ยงจากการพึ่งพาตลาดหลักเพียงอย่างเดียว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลมั่นใจ โมโตจีพี สนามประเทศไทย 3 ก.ย.-2 ต.ค.นี้ สร้างแรงส่งฟื้นท่องเที่ยวต่อเนื่อง เป็นรายการกีฬาระดับโลกใหญ่ที่สุดในประเทศหลังโควิด19
วันพฤหัสบดีที่ 7 กรกฎาคม 2565
รัฐบาลมั่นใจ โมโตจีพี สนามประเทศไทย 3 ก.ย.-2 ต.ค.นี้ สร้างแรงส่งฟื้นท่องเที่ยวต่อเนื่อง เป็นรายการกีฬาระดับโลกใหญ่ที่สุดในประเทศหลังโควิด19
รัฐบาลมั่นใจ โมโตจีพี สนามประเทศไทย 3 ก.ย.-2 ต.ค.นี้ สร้างแรงส่งฟื้นท่องเที่ยวต่อเนื่อง เป็นรายการกีฬาระดับโลกใหญ่ที่สุดในประเทศหลังโควิด19 พร้อมสอดแทรกซอฟต์พาวเวอร์อัตลักษณ์ความเป็นไทยในบัตรเข้าชมงาน เปิดขาย 8 ก.ค. นี้
วันที่ 7 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบนโยบายให้หน่วยงานที่เกี่ยวข้องเตรียมกิจกรรมซึ่งรวมถึงการท่องเที่ยวเชิงกีฬา หรือ Sport Tourism เพื่อกระตุ้นการท่องเที่ยวให้เกิดแรงส่งการฟื้นตัวที่ต่อเนื่องของภาคการท่องเที่ยว
ระหว่างวันที่ 30 ก.ย.-2 ต.ค. นี้กระทรวงการท่องเที่ยวและกีฬา โดยการกีฬาแห่งประเทศไทยพร้อมหน่วยงานเกี่ยวข้องทั้งภาครัฐและผู้สนับสนุนจากเอกชนจะจัดการแข่งขันจักรยานยนต์ชิงแชมป์โลก โมโตจีพี ประจําปี 2565 “โออาร์ ไทยแลนด์ กรังด์ปรีซ์ 2022” (OR Thailand Grand Prix 2022) ที่ สนามช้าง อินเตอร์เนชั่นแนล เซอร์กิต จ.บุรีรัมย์ โดยเป็นการแข่งขันกีฬาระดับโลกรายการใหญ่ที่สุดที่มีการจัดในประเทศไทยหลังเกิดการแพร่ระบาดของโควิด19 ซึ่งรัฐบาลตั้งเป้าที่จะให้เป็นรายการแข่งขันที่สร้างกิจกรรมทางเศรษฐกิจ และฟื้นฟูการท่องเที่ยวที่สําคัญ
“การกีฬาแห่งประเทศไทยคาดว่ารายการโมโตจีพีจะดึงดูดทั้งนักท่องเที่ยวทั้งไทยและต่างชาติเข้าชมตลอดการแข่งขันเป็นหลักแสนคน กระตุ้นเศรษฐกิจจากการใช้จ่ายของผู้เข้าชมงานทั้งค่าที่พัก ค่าอาหารและเครื่องดื่ม ค่าพาหนะเดินทาง ค่าซื้อสินค้าของที่ระลึกในแหล่งท่องเที่ยว ทั้งในจ.บุรีรัมย์และจังหวัดใกล้เคียง และเป็นรายการที่ช่วยผลักดันการพัฒนาวงการมอเตอร์สปอร์ตไทยไปสู่ระดับโลก” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า ในการแข่งขันโมโตจีพี สนามประเทศไทยครั้งนี้ยังได้สอดแทรกความเป็นไทยลงไปในบัตรชมการแข่งขันให้ผู้ซื้อบัตรเก็บเป็นที่ระลึก เป็นซอฟต์พาวเวอร์ให้จดจําอัตลักษณ์ของประเทศไทย โดยผู้จัดงานได้ออกแบบบัตรเข้าชม 4 เวอร์ชั่น ภายใต้แนวคิด “THAILAND TO THE WORLD” เน้นลายเส้นลวดลายอ่อนช้อยสะท้อนเป็นไทยสู่สายตาชาวโลกผ่าน “หนุมาน” ตัวละครในวรรณคดีเรื่อง รามเกียรติ์และเป็นตัวแทนของความซุกซน ขี้เล่น เคลื่อนไหวรวดเร็ว ว่องไว เหมือนบุคลิกของนักแข่งที่มีความสนุกสนาน คล่องแคล่ว และใช้ความเร็วในการแข่งขัน
สําหรับบัตรเข้าชมการแข่งขัน โมโตจีพี สนามประเทศไทย จะเปิดขายตั้งแต่วันพรุ่งนี้(8 ก.ค.) เวลา 15.00 น. เป็นต้นไป ที่ Counter Service All Ticket ในร้าน 7-Eleven ทุกสาขาทั่วประเทศ และช่องทางออนไลน์ที่ www.allticket.com
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 5 – 11 พฤศจิกายน 2564
วันอาทิตย์ที่ 14 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 5 – 11 พฤศจิกายน 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 5 – 11 พฤศจิกายน 2564 พบการกระทําผิด จํานวน 547 คดี คิดเป็นเงินค่าปรับ 10.80 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 5 - 11 พฤศจิกายน 2564) พบว่ามีการกระทําผิด จํานวน 547 คดี คิดเป็นเงินค่าปรับ 10.80 ล้านบาท โดยแยกเป็น สุรา จํานวน 262 คดี ค่าปรับ 2.05 ล้านบาท ยาสูบ จํานวน 226 คดี ค่าปรับ 6.75 ล้านบาท ไพ่ จํานวน 2 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 5 คดี ค่าปรับ 0.19 ล้านบาท น้ําหอม จํานวน 3 คดี ค่าปรับ 0.20 ล้านบาท รถจักรยานยนต์ จํานวน 40 คดี ค่าปรับ 0.68 ล้านบาท และสินค้าอื่น ๆ จํานวน 9 คดี ค่าปรับ 0.92 ล้านบาท โดยมีของกลางแยกเป็นน้ําสุรา จํานวน 6,980.695 ลิตร ยาสูบ จํานวน 17,749 ซอง ไพ่ จํานวน 24 สํารับ น้ํามันและผลิตภัณฑ์น้ํามัน จํานวน 12,000.000 ลิตร น้ําหอม จํานวน 11,410 ขวด รถจักรยานยนต์ จํานวน 55 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 11 พฤศจิกายน 2564 พบว่ามีการกระทําผิด จํานวน 3,043 คดี คิดเป็นเงินค่าปรับ 73.64 ล้านบาท โดยแยกเป็น สุรา จํานวน 1,518 คดี ค่าปรับ 13.58 ล้านบาท ยาสูบ จํานวน 1,104 คดี ค่าปรับ 34.68 ล้านบาท ไพ่ จํานวน 44 คดี ค่าปรับ 0.42 ล้านบาท น้ํามันและผลิตภัณฑ์น้ํามัน จํานวน 67 คดี ค่าปรับ 13.30 ล้านบาท น้ําหอม จํานวน 19 คดี ค่าปรับ 0.97 ล้านบาท รถจักรยานยนต์ จํานวน 219 คดี ค่าปรับ จํานวน 4.69 ล้านบาท และสินค้าอื่น ๆ จํานวน 72 คดี ค่าปรับ 6.00 ล้านบาท โดยมีของกลางแยกเป็นน้ําสุรา จํานวน 17,122.675 ลิตร ยาสูบ จํานวน 1,165,846 ซอง ไพ่ จํานวน 1,805 สํารับ น้ํามันและผลิตภัณฑ์น้ํามัน จํานวน 375,493.000 ลิตร น้ําหอม จํานวน 24,313 ขวด รถจักรยานยนต์ จํานวน 267 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม ขยายเวลา WFH 100% ถึง 15 กันยายน 2564
วันอังคารที่ 31 สิงหาคม 2564
สํานักงานปลัดกระทรวงอุตสาหกรรม ขยายเวลา WFH 100% ถึง 15 กันยายน 2564
ขยายเวลา WFH 100% ถึงวันที่ 15 กันยายน 2564 สามารถติดต่อสํานักงานปลัดกระทรวงอุตสาหกรรมได้ 5 ช่องทาง
สํานักงานปลัดกระทรวงอุตสาหกรรม...ขยายเวลา WFH 100%...ถึง 15 กันยายน 2564
สามารถติดต่อเราได้ 5 ช่องทาง
1. www.industry.go.th
2. https://www.facebook.com/industryprmoi
3. โทรศัพท์
4. อีเมล์
5. ไปรษณีย์
รัฐบาลไทย-ข่าวทำเนียบรัฐบาล-โครงการก่อสร้างขยายทางหลวงหมายเลข 2178 สาย แยกทางหลวงหมายเลข 2085 - อุบลราชธานี เป็น 4 ช่องจราจร แล้วเสร็จ
วันจันทร์ที่ 19 กรกฎาคม 2564
โครงการก่อสร้างขยายทางหลวงหมายเลข 2178 สาย แยกทางหลวงหมายเลข 2085 - อุบลราชธานี เป็น 4 ช่องจราจร แล้วเสร็จ
ช่วยบรรเทาการจราจรติดขัด รองรับปริมาณการจราจรได้เพิ่มมากขึ้น
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ดําเนินโครงการก่อสร้างขยายทางหลวงหมายเลข 2178 สาย แยกทางหลวงหมายเลข 2085 - อุบลราชธานี เป็น 4 ช่องจราจรแล้วเสร็จ ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อพัฒนาโครงข่ายทางหลวงระหว่างจังหวัดในภูมิภาคอีสานใต้ รองรับการคมนาคมขนส่งสินค้าชายแดนไทย - อินโดจีน
ทางหลวงหมายเลข 2178 สายวารินชําราบ - หนองงูเหลือม เริ่มจากเขตเทศบาลเมืองวารินชําราบ อําเภอวารินชําราบ จังหวัดอุบลราชธานี ผ่านอําเภอสําโรง อําเภอโนนคูณ สิ้นสุดที่ทางหลวงหมายเลข 2085 ตําบลหนองงูเหลือม อําเภอเบญจลักษณ์ จังหวัดศรีสะเกษ ปัจจุบันประชาชนใช้เป็นเส้นทางหลักในการเดินทางระหว่างจังหวัด และเดินทางเข้าสู่กรุงเทพมหานคร อีกทั้งเป็นเส้นทางในการขนส่งสินค้าระหว่างชายแดนไทยและประเทศเพื่อนบ้านผ่านด่านพรมแดนช่องเม็ก จ.อุบลราชธานี ทําให้ปริมาณการจราจรหนาแน่นอย่างต่อเนื่อง ประชาชนไม่ได้รับความสะดวกในการเดินทาง กรมทางหลวงจึงดําเนินการก่อสร้างขยายทางหลวงหมายเลข 2178 สายแยกทางหลวงหมายเลข 2085 - อุบลราชธานี มีจุดเริ่มต้นที่ กม. 27+910 ถึง ที่ กม. 42+500 รวมระยะทาง 14.59 กิโลเมตร เป็นมาตรฐานทางชั้นพิเศษ 4 ช่องจราจร ผิวจราจรแบบแอสฟัลท์คอนกรีต กว้างช่องละ 3.5 เมตร ไหล่ทาง กว้างข้างละ 2.5 เมตร มีเกาะกลางแยกทิศทางการจราจรไป - กลับ ก่อสร้างจุดกลับรถ จํานวน 11 แห่ง พร้อมงานติดตั้งไฟฟ้าส่องสว่าง งบประมาณ 598,166,800 บาท
โครงการแล้วเสร็จช่วยบรรเทาการจราจรติดขัด รองรับปริมาณการจราจรได้เพิ่มมากขึ้นทําให้การเดินทางและการขนส่งสินค้าทางการเกษตรมีความสะดวก รวดเร็ว และปลอดภัย ประหยัดค่าใช้จ่ายในการเดินทาง เพิ่มประสิทธิภาพระบบขนส่งสินค้าไปสู่กลุ่มประเทศอินโดจีนและเอเชีย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำรัฐบาลพรรคร่วมฯ ทำงานเป็นทีมเวิร์คไม่มีความขัดแย้ง พร้อมขอบคุณคณะรัฐมนตรีที่ได้ทำงานร่วมกันตลอด 2 ปี 3 เดือน ที่ผ่านมา
วันอังคารที่ 5 ตุลาคม 2564
โฆษกรัฐบาลเผย “นายกฯ” ย้ํารัฐบาลพรรคร่วมฯ ทํางานเป็นทีมเวิร์คไม่มีความขัดแย้ง พร้อมขอบคุณคณะรัฐมนตรีที่ได้ทํางานร่วมกันตลอด 2 ปี  3 เดือน ที่ผ่านมา
โฆษกรัฐบาลเผย “นายกฯ” ย้ํารัฐบาลพรรคร่วมฯ ทํางานเป็นทีมเวิร์คไม่มีความขัดแย้ง พร้อมขอบคุณคณะรัฐมนตรีที่ได้ทํางานร่วมกันตลอด 2 ปี  3 เดือน ที่ผ่านมา
วันนี้ (5 ตุลาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรณีที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ยกเลิกคําสั่ง ฯ สํานักนายกรัฐมนตรีที่ 254/2564 เรื่อง แก้ไขเพิ่มเติมคําสั่งมอบหมายและมอบอํานาจให้รองนายกรัฐมนตรีและรัฐมนตรีประจําสํานักนายกรัฐมนตรี ปฏิบัติราชการแทนนายกรัฐมนตรี (ฉบับที่ 2) ลงวันที่ 28 กันยายน 2564 ว่า ไม่ใช่กลัวพรรคประชาธิปัตย์ถอนตัวจากการร่วมรัฐบาล แต่ได้มีการหารือกันในรายละเอียดแล้ว ถึงการบริหารงานภายในกระทรวงเกษตรและสหกรณ์ โดยเป็นการเห็นชอบร่วมกันระหว่างพลเอก ประวิตร์ วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ และนายจุรินทร์ ลักษณวิศิษฐ์ รองนายกรัฐมนตรีและรัฐมนตรีว่าการกระทรวงพาณิชย์ ในฐานะหัวหน้าพรรคประชาธิปัตย์ และนายเฉลิมชัย ศรีอ่อน รัฐมนตรีว่าการกระทรวงเกษตรกรและสหกรณ์ ในฐานะเลขาธิการพรรคประชาธิปัตย์ เพื่อให้การบริหารงานของกระทรวงเกษตรฯ เป็นไปด้วยความเรียบร้อย
นายธนกร ฯ ยังกล่าวว่า ท่านนายกรัฐมนตรีในฐานะหัวหน้ารัฐบาลย้ํามาตลอดว่า รัฐบาลทํางานเป็นทีมเดียวกัน คือ ทีมรัฐบาลของประเทศไทย รับฟังความเห็นและข้อเสนอแนะและตัดสินใจร่วมกันในทุกเรื่อง การทํางานที่ผ่านมาท่านนายกรัฐมนตรีให้เกียรติทุกพรรค ทุกคน และหารือหัวหน้าพรรคร่วมรัฐบาลในส่วนที่เกี่ยวข้องกับการทํางานการเมืองมาตลอด ซึ่งที่ประชุมคณะรัฐมนตรีวันนี้ ท่านนายกรัฐมนตรียังได้กล่าวขอบคุณคณะรัฐมนตรีที่ได้ทํางานร่วมกันมาตลอด 2 ปี 3 เดือน ด้วย
........................
รัฐบาลไทย-ข่าวทำเนียบรัฐบาล-​PM hands down policy on Thailand’s hosting of APEC Summit in 2022
วันจันทร์ที่ 11 ตุลาคม 2564
​PM hands down policy on Thailand’s hosting of APEC Summit in 2022
​PM hands down policy on Thailand’s hosting of APEC Summit in 2022
October 8, 2021, at 13.30 hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over the 3/2021 meeting of national committee for preparation of APEC Summit and other related meetings. This meeting will be the last preparation meeting before Thailand’s takeover of the APEC chairmanship from New Zealand in November 2021. Government Spokesperson Thanakorn Wangboonkongchana disclosed gist of the meeting as follows:
The Prime Minister thanked all concerned agencies for actively working toward tangible outcomes on the preparation of Thailand’s hosting of the APEC Summit in 2022, and emphasized the importance for other APEC economies to be well aware of Thailand’s visions and to gain positive experiences. He also handed down the policy on the exchange of experiences with other APEC economies, especially in trade and investment, digital and technology development, community development, women empowerment, and environment, that could be adopted and developed for the benefit of the country’s social and business sectors, and the Thai people as a whole.
The Prime Minister also emphasized that APEC agendas be in line with the global agendas. Awareness should be raised on the issues of BCG economy, climate change, business and human rights, women empowerment, and public health safety, among others. He also instructed all concerned agencies to take into consideration the public health situation in their preparation for Thailand’s hosting of the APEC Summit.
APEC is an economic cooperation framework that focuses on both a "bottom-up" and "top-down" approach. Working levels range from working groups, committees, senior officials, ministers, to national leaders.
รัฐบาลไทย-ข่าวทำเนียบรัฐบาล-“อนุทิน” ชี้เพิ่มทางเลือกฟอกไตด้วยเครื่องฟรี 1 ก.พ. ช่วยลดค่าใช้จ่าย ทำได้ทุก รพ.ที่มีบริการ
วันศุกร์ที่ 28 มกราคม 2565
“อนุทิน” ชี้เพิ่มทางเลือกฟอกไตด้วยเครื่องฟรี 1 ก.พ. ช่วยลดค่าใช้จ่าย ทําได้ทุก รพ.ที่มีบริการ
รองนายกรัฐมนตรีและรัฐมนตรีว่าการกระทรวงสาธารณสุข เผย ได้เพิ่มทางเลือกผู้ป่วยไตวายเรื้อรังสามารถฟอกไตด้วยเครื่องฟรี ตั้งแต่วันที่ 1 ก.พ. ช่วยลดค่าใช้จ่ายครอบครัว การเลือกวิธีฟอกไตขึ้นกับข้อบ่งชี้และความเหมาะสมของผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข เผย ได้เพิ่มทางเลือกผู้ป่วยไตวายเรื้อรังสามารถฟอกไตด้วยเครื่องฟรี ตั้งแต่วันที่ 1 ก.พ. ช่วยลดค่าใช้จ่ายครอบครัว การเลือกวิธีฟอกไตขึ้นกับข้อบ่งชี้และความเหมาะสมของผู้ป่วย สามารถรับบริการได้ทุกโรงพยาบาลที่มีหน่วยบริการ พร้อมทั้งรณรงค์เพื่อลดผู้ป่วยรายใหม่และให้ประชาชนเห็นความสําคัญของการบริจาคอวัยวะมากขึ้น
วันนี้ (28 มกราคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังหารือร่วมกับ นพ.เกียรติภูมิ วงศ์รจิต ปลัดกระทรวงสาธารณสุข นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) นพ.สุรศักดิ์ กันตชูเวสศิรินายกสมาคมโรคไตแห่งประเทศ และนายธนพลธ์ ดอกแก้ว นายกสมาคมเพื่อนโรคไตแห่งประเทศไทย ถึงการเพิ่มทางเลือกฟอกไตด้วยเครื่องโดยไม่เสียค่าใช้จ่าย ตั้งแต่วันที่ 1 กุมภาพันธ์ 2565 ว่า จากการลงพื้นที่โรงพยาบาลต่างจังหวัด พบผู้ป่วยโรคไตที่ได้รับความเดือดร้อนจากการฟอกไตด้วยเครื่อง ซึ่งต้องเสียค่าใช้จ่ายเพิ่มครั้งละ 1,500 บาท บางรายต้องฟอกไตสัปดาห์ละ 3 ครั้ง ทําให้เป็นภาระครอบครัวอาจต้องกู้เงินมารักษา จึงหารือกับปลัดกระทรวงสาธารณสุข และเลขาธิการ สปสช. ร่วมกันดูแลผู้ป่วยให้ครอบคลุมการรักษาทั้งหมด ไม่ต้องมีค่าใช้จ่ายเพิ่มเติม เพื่อบรรเทาความเดือดร้อนของผู้ป่วย
“จากนี้ กระทรวงสาธารณสุขจะเร่งทําความเข้าใจกับแพทย์เรื่อง 30 บาทรักษาได้ทุกโรค ซึ่งโรคไตคนไทยป่วยกันมาก ส่วน สปสช. จะเตรียมงบประมาณมาดูแล โดยการเปลี่ยนมาฟอกไตด้วยเครื่องขึ้นกับข้อบ่งชี้ทางการแพทย์และความเหมาะสมกับการใช้ชีวิตของผู้ป่วย สามารถเข้ารับบริการได้ในสถานพยาบาลทุกแห่งที่มีหน่วยบริการล้างไต” นายอนุทินกล่าว
นายอนุทินกล่าวว่า แม้จะเพิ่มทางเลือกในการฟอกไตด้วยเครื่องโดยไม่มีค่าใช้จ่าย แต่ทุกฝ่ายเห็นตรงกันว่าการรณรงค์ให้คนรักษาสุขภาพ ห่างไกลจากโรคไตเป็นแนวทางที่ดีที่สุด ต้องมีวิธีดําเนินชีวิต การปฏิบัติตน หรือการบริโภคที่ไม่ทําให้เกิดโรค และต้องช่วยกันผลักดันค่านิยมการบริจาคอวัยวะซึ่งจะช่วยเหลือเพื่อนมนุษย์ได้จํานวนมาก เช่น การเปลี่ยนไต จะช่วยให้ผู้ป่วยกลับมามีคุณภาพชีวิตดียิ่งขึ้น เมื่อคนมีสุขภาพแข็งแรง ก็จะช่วยขับเคลื่อนให้ประเทศชาติและเศรษฐกิจแข็งแกร่งขึ้นด้วย
******************************* 28 มกราคม 2565